stanford-oval/wikipedia huggingface dataset:
גריזלי מן
רקע

טימות'י טרדוול בילה 13 קייצים בפארק הלאומי "קטמאי" שבאלסקה. הוא האמין שעם הזמן הדובים ילמדו לסמוך עליו ולאפשר לו להתקרב אליהם. פקחי הפארק הזהירו את טרדווול והסבירו לו שהשהות שלו במחיצת החיות מסוכנת לו ולהם. דֶבּ ליגט, פקחית בפארק "קטמאי", אמרה בראיון חדשותי שטרדוול מדגים התנהגות מסוכנת, שבמקרה הרע תעודד מבקרים בפארק להתנהגות דומה, ותסכן את הדובים והמבקרים. למרות האזהרות, טרדוול המשיך לחיות בפארק תוך שהוא מייצר תיעוד מצולם ומוסרט, והשתמש בתיעוד זה להגברת מודעות הציבור לבעיות הדובים בצפון אמריקה. הוא מצא את מותו בקיץ ה-13 שבילה בפארק - הוא שהה בפארק עם בת זוגו איימי הוגנרד ושניהם נטרפו על ידי דוב גריזלי.
טרדוול הקים ארגון שנועד לשפר את הטיפול בדובים יחד עם ידידתו (ובת זוגו לשעבר) ג'ול פאלובק. לאחר מותו היא ניהלה את הארגון וקיבלה את 100 שעות הצילום שצילם טרדוול בפארק "קטמאי". פאבלוק הכירה את טרדוול משנת 1985, הרגישה קרבה אליו וחשה רגשות אשם על מותו. היא סיפרה שטרדוול היה אדם דרמטי ובקשתו ממנה הייתה שאם ימות, היא תיצור סרט מהצילומים. לאחר מותו היא פנתה להרצוג בבקשה שיביים את הסרט.
תקציר העלילה

הרצוג השתמש בקטעים מתוך 85 שעות של צילומים שצילם טרדוול במהלך חמש שנותיו האחרונות, ושילב ראיונות עם משפחתו, חבריו ואנשי מקצוע שמתמחים בדובי גריזלי. בנוסף מספר הרצוג את הסיפור ומציע את הפרשנויות שלו על האירועים. הוא מתאר את טרדוול כאדם חולה שאולי הייתה לו משאלת מוות לקראת סוף חייו. במהלך הסרט מצולם הרצוג כשהוא מאזין באוזניות לקלטת אודיו מתוך צילומיו של טרדוול, המתעדת את הרגע בו מצא את מותו. הרצוג נראה מזועזע ממשמע אוזניו והוא מפציר בידידתו של טרדוול ג'ול פאלובק לא להאזין לקלטת ואף להרוס אותה מיד.
בהמשך הסרט פאלובק מקבלת את השעון של טרדוול מהמשטרה. הם מצאו אותו על היד של טרדוול, אחד מהשרידים היחידים שנותרו. כשהשעון נמסר לידיה הוא עדיין עבד והיא בחרה לענוד אותו. מוקדם יותר במהלך הסרט מוזכר אותו שעון על ידי וילי פולטון, הטייס שמצא את גופותיהם של טרדוול והווגנארד; הוא סיפר שהוא לא יכול להוציא מראשו את הזיכרון הנורא של היד הארוכה עם השעון.
ב-DVD שיצא בפברואר 2006, הסירו ריאיון של דייוויד לטרמן עם טרדוול. בריאיון לטרמן מתלוצץ על כך שטרדוול בסופו של דבר ייאכל על ידי דוב.
פרסים

מועמד כסרט הדוקומנטרי הטוב ביותר של ה-Gotham Awards
זכה כסרט הדוקומנטרי הטוב ביותר של ה-Los Angeles Film Critics Association
זכה כסרט הלא הבדיוני הטוב ביותר של ה-New York Film Critics Circle Awards
זכה כסרט הדוקומנטרי הטוב ביותר של ה-San Francisco Film Critics Circle
זכה בפרס אלפרד פ. סלואן בפסטיבל סאנדנס, 2005
זכה כסרט הדוקומנטרי הטוב ביותר של ה-Toronto Film Critics Association
טיסה מסוכנת

| --- | --- |

 בימוי:  מל גיבסון 
 הופק בידי:  ג'ון דייוויס, ברוס דייבי 
 שחקנים ראשיים:  מארק וולברג טופר גרייס מישל דוקרי 
 מדינה:  ארצות הברית 
 חברת הפקה:  Davis Entertainment, Icon Productions 
 חברה מפיצה:  ליונס גייט אנטרטיינמנט 
 הקרנת בכורה:  24 בינואר 2025 
 משך הקרנה:  91 דק'
 שפת הסרט:  אנגלית 
 סוגה:  מותחן, פעולה
 הכנסות:  43 מיליון דולר  (מרץ 2025)
 דף הסרט ב־IMDb
 
טיסה מסוכנת (באנגלית: Flight Risk) הוא סרט מותחן פעולה אמריקאי משנת 2025 בבימויו של מל גיבסון. בסרט מככבים מארק וולברג, מישל דוקרי וטופר גרייס.
תקציר העלילה

סגנית המרשל מדולין האריס (מגולמת על ידי מישל דוקרי) עוצרת את רואה החשבון וינסטון (מגולם על ידי טופר גרייס) אשר חשוד בפלילים במיקום מרוחק באלסקה ומשכירה מטוס קטן על מנת להעבירו לניו יורק, שם הוא אמור להעיד במשפט שמתקיים נגד ארגון פשע. את המטוס מטיס הטייס דריל בות' (מגולם על ידי מארק וולברג). במהלך הטיסה האריס מגלה שהטייס הוא למעשה מתחזה אשר נשלח להתנקש בחייו של וינסטון.
צוות השחקנים

מארק וולברג בתפקיד מתנקש המתחזה לטייס דריל בות'
מישל דוקרי בתפקיד סגנית המרשל מדולין האריס
טופר גרייס בתפקיד ווינסטון
הערות שוליים

↑  "Flight Risk (15)". BBFC. 8 באוקטובר 2024. ארכיון מ-29 בינואר 2025. נבדק ב-22 בינואר 2025. {{cite web}}:  (עזרה)
↑  Flight Risk, Box Office Mojo
המילואימניקים – דור הניצחון

| --- | --- |

לוגו התנועה
 התאגדות:  התארגנות של משרתי מילואים למען ניצחון במלחמת חרבות ברזל. בראש התנועה עומד רס"ן (במיל') גלעד אך
 מדינה:  ישראל 
 תקופת הפעילות:  ינואר 2024 – הווה (כשנה)
 www.miluimnikim.org.il
 
המילואימניקים – דור הניצחון היא תנועה שהוקמה במהלך מלחמת חרבות ברזל על ידי משרתי מילואים בצבא הגנה לישראל במטרה להפעיל לחץ על מקבלי ההחלטות בישראל להגיע לניצחון במלחמה. לצד זאת התנועה עוסקת ב"איסוף עדויות מפי הלוחמים והלוחמות בחזית מלחמת 'חרבות ברזל'", ובהפגנות לסגירת מוסדות אונר"א בשל מעורבות אנשיו במתקפת הפתע.
רקע

התנועה הוקמה בעקבות עסקת החטופים בסוף נובמבר 2023 והגברת הכנסת הסיוע ההומניטרי לרצועת עזה. זאת על רקע קריאות להגעה להפסקת אש או סיום המלחמה, בתמורה להשבת החטופים בעסקה נוספת. התנועה דורשת את המשך הלחימה עד ל"ניצחון מוחלט" בכל החזיתות.
עקרונות התנועה

התנועה תומכת בפירוק "חמאס" על ידי חיסול שרשרת הפיקוד ועצירת זרם הכספים והאמל"ח לארגון. כמו כן ביצירת פרימטר בגבול עזה, עידוד עזיבת פלסטינים את רצועת עזה, והתניית הכנסת הסיוע ההומניטרי לרצועת עזה בהשבת החטופים לידי ישראל. עוד דורש הארגון את פירוק ארגוני הטרור הפלסטינים ואף את מנגנוני הביטחון של הרשות הפלסטינית. כמו כן מבקש שממשלת ישראל תכיר באונר"א כגוף עוין, אשר מנציח את סוגיית הפליטות הפלסטינית, ומעודד את המלחמה בישראל, לאור מעורבות עובדיו בטבח שבעה באוקטובר.
בגזרה הצפונית, מבקש הארגון שממשלת ישראל תטיל על לבנון את האחראיות לפעילות הטרור של חזבאללה, יצירת "מרחב ללא אוכלוסייה אזרחית" בגבולה הדרומי של לבנון, וחיסול שרשרת הפיקוד של "חזבאללה".
פעילות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר מידע משמעותי על פעילות התנועה.
בין פעילויות התנועה: צעדה שיצאה מזיקים שבעוטף עזה לעבר משרדי הממשלה בירושלים ב-3 בפברואר,ובסיום הצעדה, ב-8 בפברואר הפגנה נגד הפסקת הלחימה.
פגישות בוושינגטון עם כ-40 חברי קונגרס ועם חברי המפלגה הרפובליקנית, ביניהם יושב ראש בית הנבחרים מייק ג'ונסון, חברי הקונגרס בריאן מאסט, דוג למבורן, ג'וש בריקין וגארי פאלמר, והסנאטור רוג'ר מארשל.
חסימת הכניסה למשרדי אונר"א במעלות דפנה ב-18 במרץ 2024, באמצעות "מיצג הגופות" ו"מיצג התינוקות השרופים". הקמת מאהל נוסף במתחם הנובה ליד רעים, בדרישה "שלא להפסיק את הלחימה עד לניצחון חד וברור במלחמה".
כנס בקריית שמונה בקריאה לשינוי המגמה בחזית הצפונית. וכן ועידה בכנסת בנושא "רוח הניצחון" בהשתתפות שרים, חברי כנסת וקצינים בצה"ל.
בדצמבר 2024 פורסם כי התנועה, בשיתוף החטיבה להתיישבות, שרת ההתיישבות אורית סטרוק ושר התפוצות עמיחי שיקלי, החלה בגיבוש קבוצות של אנשי מילואים שלחמו בצפון ובדרום מתוך כוונה לחזק את האזורים שעליהם הגנו במסגרת הלחימה. היישובים שאליהם צפויים להצטרף אנשי המילואים הם: קו העימות, עוטף עזה, הגליל, בקעת הירדן והר הנגב.
הערות שוליים

↑  "לאור התפוררות המלחמה": לוחמי מילואים יצעדו מגבול עזה למשרדי הממשלה בירושלים, באתר ערוץ 7, 25 בינואר 2024
↑  יובל אראל, ‏אלפי מפגינים בירושלים ב"עצרת הניצחון" נגד הפסקת הלחימה, באתר ‏מאקו‏, 8 בפברואר 2024
↑    עטרה גרמן, ‏מילואימניקים לקראת "עצרת הניצחון" הערב: "אסור שמות חברינו יהיה לשווא", בעיתון מקור ראשון, 8 בפברואר 2024
↑  רוני גרין שאולוב, אלפים בעצרת בי-ם: "צוואת הנופלים - להמשיך לניצחון המוחלט", באתר ynet, 8 בפברואר 2024
↑  פגישה עם ג'וש בריקין.
↑  תיעוד הפגישה עם מייק ג'ונסון.
↑  המילואימניקים - דור הניצחון, באתר Telegram
1 2  יורי ילון, "מאהל המילואימניקים" הגישו תלונה במשטרה נגד פעילות אונר"א בישראל, באתר ישראל היום, 21 במרץ 2024
↑  יורי ילון, "הארגון אחראי באופן ישיר לרצח": מיצג גופות נערך בכניסה למטה אונר"א בירושלים, באתר ישראל היום, 18 במרץ 2024
↑  יורי ילון, "שטח עוין למדינת ישראל": מיצג "תינוקות שרופים" מול משרדי הנהלת ארגון אונר"א, באתר ישראל היום, 19 במרץ 2024
↑  אלון חכמון, ‏"שטח עוין למדינת ישראל": המאבק מול אונר"א עולה שלב, באתר מעריב אונליין, 19 במרץ 2024
↑   מאהל המילואימניקים פותח מאהל נוסף במתחם הנובה ברעים, באתר וואלה, 17 בינואר 2024
↑  שקד שדה, ‏כנס מחאה בצפון: "רוקדים לפי החליל של חיזבאללה", באתר מעריב אונליין, 19 ביוני 2024
↑  מנהל האתר, המילואימניקים דור הניצחון דורשים מהכנסת חובה להגיע להכרעה במלחמה, באתר אשדוד נט, ‏10 ביולי 2024
↑  שלומי דיאז, מילואימניקים לחברי הכנסת: "חובה להגיע להכרעה במלחמה!", באתר הידברות, ‏10 ביולי 2024
↑  אוהביה שרעבי, גיא הוכמן בדיון בכנסת: כולנו צריכים בדל של שפיות, באתר ערוץ 7, 10 ביולי 2024
↑  איליה יגורוב, נלחמים על הבית - מהבית: היוזמה החדשה שמעבירה מילואימניקים ליישובים עליהם הגנו, באתר ישראל היום, 26 בנובמבר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המילואימניקים – דור הניצחון".
אנשי התנועה בפגישה עם חבר הקונגרס גארי פאלמר
וואן פיס

| --- | --- |
  עטיפת הכרך ה־61 של סדרת המאנגה
וָאנְפִּיסוּ
 סוגה:  הרפתקאות, פעולה, קומדיה, דרמה

 מאנגה
 יוצר:  אייצ'ירו אודה
 מאייר:  אייצ'ירו אודה
 הוצאה:  Shueisha (יפן)
 התפרסם לראשונה במגזין:  Weekly Shonen Jump
 קהל יעד:  שונן
 תקופת הפרסום המקורית:  1997 – הווה
 מספר הכרכים שהתפרסמו:  1142

 אנימה
 אורך פרק:  24 דקות
 אולפני אנימציה:  Toei Animation
 רשת שידור:  פוג'י טי וי (יפן)  ערוץ ג'טיקס (ישראל)
 מדבבים בשפה העברית:  ראו פירוט
 תקופת שידור מקורית:  1999 – הווה
 מספר העונות:  21
 מספר הפרקים:  1122
וואן פיס (ביפנית: ワンピース; בתעתיק לעברית: וָאנְפִיסוּ; באנגלית: One Piece) היא סדרת מאנגה ואנימה שנוצרה על ידי המאנגקה היפני אייצ'ירו אודה, ומפורסמת בהמשכים במגזין שונן ג'אמפ השבועי (Weekly Shōnen Jump) מיולי 1997 ואילך. נכון למרץ 2025, כל סדרת המאנגה מלוקטת ב-111 כרכים.
עלילת הסדרה מתרחשת בעולם בדיוני ומתמקדת בהרפתקאותיהם של צוות פיראטים המכונים "כובעי הקש" בפיקודו של הקפטן מונקי די. לופי, אשר שואף להפוך למלך הפיראטים ולמצוא את האוצר ה"וואן פיס".
הפופולריות של סדרת המאנגה הובילה להפיכת "וואן פיס" לזיכיון בו משווקים גם סרטי אנימה וסדרת אנימה בהפקת טואי אנימציה, צעצועים, משחקי וידאו, משחקי קלפים, ספרים ועוד.
לאורך השנים סדרת המאנגה של וואן פיס זכתה בפרסים רבים. סדרת המאנגה של וואן פיס קבע מספר שיאים, כולל שיא עולמי במספר העותקים שנמכרו על ידי מחבר בודד ושיא במספר הכרכים הגבוה ביותר שנמכרו ביפן. במשך 11 שנים רצופות, מ-2008 עד 2018, סדרת המאנגה של וואן פיס הייתה סדרת המנאגה הנמכרת ביותר בעולם. לאורך השנים הסדרה מכרה 110 כרכים, כאשר בממוצע כל כרך מכר כמיליון עותקים. הכרכים החדשים של הסדרה מוכרים מעל ל-3 מיליון עותקים כל אחד. נכון לאוגוסט 2022 סדרת המאנגה של וואן פיס נמכרת במעל ל-61 מדינות ברחבי העולם.
בישראל צברה הסדרה מעריצים רבים במשך השנים, בתחילה בעיקר בעקבות הפצה פיראטית של פרקי הסדרה באינטרנט, והודות לקבוצות מתרגמים חובבים אשר הפיצו כתוביות בעברית לסדרה. 52 הפרקים הראשונים של סדרת האנימה שודרו במקור בישראל עם דיבוב לעברית בין השנים 2006 ל-2009 בערוץ ג'טיקס. בדצמבר 2022 הסדרה עלתה לספריית האנימה בדיבוב המקורי עם כתוביות בעברית.
תקציר העלילה

22 שנים לפני מועד ההתרחשות של עלילת הסדרה הוצא להורג מלך הפיראטים האגדי גול די. רוג'ר, אשר נחשב לפיראט הגדול ביותר בכל הזמנים אשר היה ידוע כ"מלך הפיראטים". רגע לפני מותו חשף רוג'ר שהוא החביא את האוצר הגדול ביותר שלו, המכונה "וואן פיס", אי שם בים הפתוח במקום סודי. במילותיו האחרונות רוג'ר קורא לאזרחים לצאת אל הים ולחפש אחר האוצר. הכרזה זו הציתה את "עידן הפיראטים הגדול" ושלחה אינספור הרפתקנים ופושעים לחיפוש אחר האוצר האגדי.
אחד מאותם הפיראטים הוא גיבור הסדרה, מונקי די. לופי, נער אשר לגופו יש תכונות של גומי אותן הוא קיבל לאחר שאכל בטעות פרי שטן. בהשראת גיבור ילדותו הפיראט שאנקס, לופי מחליט לעזוב את ביתו שבאזור איסט בלו, כאשר הוא נחוש להפוך למלך הפיראטים הבא ולמצוא את אוצר הוואן פיס, שאמור להעניק כוח עצום ועושר לאדם הראשון שיצליח למצוא אותו.
לופי מצליח להרכיב צוות של פיראטים אשר לכל אחד מהם כישורים ואישיות ייחודיים משלהם. קבוצה זו הידועה בשם "פיראטי כובע הקש", כוללת את רורונואה זורו אשר הוא סייף מיומן וצייד פיראטים לשעבר, את הנווטת המוכשרת נאמי, את הצלף והממציא המיומן אוסופ, ואת השף סאנג'י אשר בעל עבר אפל. הצוות מצליח לרכוש ספינה משלהם, ה-"Going Merry" ועימה הם יוצאים להרפקאות שונות באזור הקו הגדול. לאורך הדרך מצטרפים אל הצוות בעלי ברית שונים כמו האייל המדבר טוני טוני צ'ופר שלו יכולות רפואיות יוצאות דופן, הארכאולוגית והמתנקשת לשעבר ניקו רובין אשר מסוגלת לפענח טקסטים עתיקים, הסייבורג פרנקי שביכולתו לבנות ולתקן ספינות, השלד ברוק אשר הוא סייף מוכשר, ואיש הדג - ג'ינביי אשר היה בעבר חבר בקבוצת הפיראטים "שבעת השיצ'יבוקאי". בשלב מסוים הספינה המקורית של הצוות ניזוקה ללא תקנה ובעקבות כך פרנקי בונה לצוות ספינה חדשה המכונה "Thousand Sunny".
לאורך הדרך לופי וצוותו מתמודדים עם אויבים אימתניים שונים, אשר לכל אחד מהם מטרות ואג'נדות משלו, כולל פיראטים, ציידי ראשים, ארגוני פשע, מהפכנים, סוכנים חשאיים, יצורי ים מסוכנים, וחיילים של ממשלת העולם המושחתת. בין אויביהם הבולטים ביותר ניתן למנות את ממשלת העולם, ארגון מושחת אשר חותר לשלוט בכל האוקיינוסים והטריטוריות ברחבי העולם, וה"יונקו" - ארבעה פיראטים אימתנים השולטים בשטחים עצומים ובעלי צבא משלהם.
במהלך הרפתקאותיהם לופי וצוותו מגיעים לאיים שונים אשר לכל אחד מהם תרבות, חברה ואתגרים ייחודיים, בעוד שהם נותרים כל העת נחושים למצוא את האוצר האגדי. לאורך הדרך הצוות משלב כוחות ומתגבר על אתגרים ומכשולים רבים במרדף אחר הוואן פיס.
הדמויות

הסדרה כוללת כמות גדולה ומגוון של דמויות, כאשר עלילת הסדרה מתמקדת במיוחד בצוות שודדי כובע הקש, בהנהגת מונקי די. לופי, הצוות כולל גם את הסייף רורונואה זורו, הנווטת נאמי, הצלף אוסופ, הטבח וינסמוק סנג'י, האייל המואנש טוני טוני צ'ופר, הארכאולוגית ניקו רובין, הסייבורג ובנאי הספינות פרנקי, השלד המוזיקאי ברוק וההגאי ג'ינביי.
לצוות שודדי כובע הקש יש מגוון עצום של בעלי ברית ויריבים. הממשלה העולמית והכוח הצבאי שלה, המארינס, משמשים כאנטגוניסטים מרכזיים בעלילת הסדרה, בעוד שצוותי פיראטים אחרים כמו כמו ארבעת היונקו, השיצ'יבוקאי וצבא המהפכה ממלאים גם תפקידי מרכזי בעלילת הסדרה. לכל דמות מרכזית בסדרה יש סיפור רקע ומניעים ייחודיים, המוסיפים עומק רב לעולם של וואן פיס.
העולם של וואן פיס

העולם של וואן פיס הוא עולם בדיוני שמכוסה ברובו בים ומחולק לחמישה אוקיינוסים - איסט בלו (הים המזרחי), נורת' בלו (הים הצפוני), ווסט בלו (הים המערבי), סאות' בלו (הים הדרומי), והאוקיינוס הקו הגדול (Grand Line). אוקיינוס הקו הגדול מקיף את העולם מצפון-מערב לדרום-מזרח ונחשב למסוכן ביותר מכל האוקיינוסים, ואשר בו מתרחשת רוב עלילת הסדרה.
אזור הקו הגדול מחולק לשני חלקים, כאשר החלק הראשון מכונה "גן העדן" (Paradise) בשל היותו החלק הרגוע והשקט יותר בניגוד לאזור "העולם החדש" (New World) אשר ידוע לשמצה בשל שינויי מזג האוויר הפתאומיים שמאפיינים אותו, ומשום שאזור זה שורץ בפיראטים מסוכנים ומשום שקיים בו איים מסוכנים ביותר.
שטחי היבשה בעולם של וואן פיס מורכבים בעיקר מאיים מפוזרים, כששטח היבשה הגדול ביותר הוא יבשת ארוכה וגבוהה הנקרא "הקו האדום" (Red Line) אשר מקיפה את העולם מדרום-מערב לצפון-מזרח וחוצה את הקו הגדול פעמיים בצורה אנכית. דפוסי מזג האוויר והזרמים בקו הגדול אינם ניתנים לחיזוי, בעוד שהאקלים באזורים הסמוכים לאיים נוטה להיות יציב יותר. יתר על כן, הניווט באזור הקו הגדול מאתגר בשל עוצמת השדות המגנטיים המצויים בשטחו, ועל כן בלתי אפשרי לנווט באזור זה באמצעות מצפן רגיל. במקום זאת, על מנת לעבור באזור זה חייבים להשתמש במצפן מיוחד המכונה "לוג פוס", המתאים את עצמו לשדה המגנטי של האי אליו שטים.
העולם של וואן פיס מלא באיים רבים ומגוונים, כאשר לכל אי תרבות, ואתגרים ייחודיים משלו. בחלק מהאיים נמצאים פיראטים מסוכנים, בעוד שאיים אחרים יכולים להכיל דפוסי מזג אוויר יוצאי דופן, פני שטח יוצאי דופן, או יצורים יוצאי דופן. על אף שישנם סכנות ואתגרים רבים בעולם זה אנשים רבים בוחרים לנסות למצוא אוצרות ותהילה בעולם של וואן פיס.
כוחות ויכולות בעולם של וואן פיס > פירות שטן

פירות שטן (Devil Fruits) – פירות נדירים ביותר ויקרים בעולם הוואן פיס. כל מי שאוכל פרי מקבל יכולת מסוימת אך מאבד את יכולתו לשחות (זהו אובדן יקר יחסית להתחשב בעובדה שרוב עולם הוואן פיס מכוסה מים). פירות השטן מתחלקים לשלוש קטגוריות על פי הכוח שהם נותנים.
פארמיסיה – סוג פרי השטן הכי נפוץ מבין השלושה, נותן למשתמשיו כוחות על אנושיים שונים והשפעות שונות - יכולות גופניות, ייצור חומר או השפעה על הסביבה, כגון: היכולת ליצור חוטים, היכולת להפוך את גוף המשתמש לכלי נשק, היכולת לשנות כבידה ועוד. ההגדרה המדויקת ביותר למהו פרי פארמיסיה היא: כל פרי שטן שאינו מסוג זואן או מסוג לוגיה. יש פארמיסיות שונות שדומות בכוחותיהן לכוחות של לוגיה וזואן, לדוגמה, פרי המוצ'י של קאטאקורי.
לוגיה – סוג פרי השטן הנדיר ביותר, הופך את גופו של המשתמש ליסוד כלשהו. כגון: איש קרח, איש אש, איש עשן ועוד. לא ניתן לגעת במשתמש לוגיה ללא שימוש בהאקי חימוש.
זואן – סוג פירות שטן המקנה לאלו שאכלו אותו תכונות של בעלי החיים. הוא מאפשר למשתמש הפרי להפוך לחיה מסוימת, או לשלב את גוף החיה עם גופו שלו לכדי צורה של חיה מואנשת עם מאפיינים של בעל החיים עליו מבוסס הפרי. יש מגוון של סוגים שונים של פירות זואן נדירים, כגון זואן עתיק המאפשר למשתמש הפרי להפוך לחיה שנכחדה כגון ממותה או דינוזאור מזנים שונים, וזואן מיתולוגי המאפשר למשתמש הפרי להפוך לחיה מיתולוגית כגון פניקס או דרקון.
סמיילס (פרות שטן מלאכותיים) – סמיילס הם פרות מסוג זואן שנוצרו באופן מלאכותי אבל הם לא פועלים בדיוק כמו זואן, זואן אמיתי מאפשר למשתמש להפוך לחיה מסוימת ולשלוט בצורתו הפיזית על ידי שינוי מבנה גופו לצורת חיה מלאה, חיה חלקית או בן אדם אבל סמיילס יגרום לחלק מהגוף של המשתמש להשתנות לחלק מגוף של חיה או שהמשתמש יצמיח חלק גוף של חיה מתוך גופו, והשינוי הוא תמידי. בנוסף, תופעות הלוואי של שימוש בפירות הסמייל יכולות להיות הרסניות. רק אחד מתוך עשרה אנשים שאכלו מהפרי יקבל את כוחות השטן שלו, והשאר לרוב יסבלו מתופעות לוואי שונות, ביניהן צחוק תמידי ובלתי נשלט.
חולשות משתמשי פירות השטן
מגע במי ים – ברגע שחצי מגופו של משתמש פרי שטן בא במגע עם מי ים, משתמש פרי השטן נחלש מידית ומאבד את ההכרה במהירות.
מגע באבן ים – בעולם של וואן פיס ישנו חומר בשם אבן ים, חומר זה נושא איתו מינרלים מיוחדים ממי הים ולכן גורם לאותו אפקט כמו מי הים. ובנוסף המשתמש מאבד את כוח פרי השטן. מקורה של אבן הים הוא מוואנו.
האקי – יכולת המאפשרת ליצור מגע, לעקוף יכולות, ולנטרל יכולות של משתמשי פירות שטן.
התעוררות פירות השטן
פירות השטן יכולים, במקרים נדירים, "להתעורר" ובכך להגדיל את היכולות של המשתמש. הפרטים לגבי אופן התעוררותם של פירות השטן לא ידועים עדיין, אבל היכולות גדלות והתעוררות מאפשרות במידה משמעותית יותר כוח, כמו גם יכולות חדשות. ההשפעות של ההתעוררות תלויה בסוג של פרי השטן.
כוחות ויכולות בעולם של וואן פיס > האקי

האקי (בתרגום חופשי: "כוח רצון" או "שאיפה") היא אנרגיה מסתורית שנמצאת בכל יצור חי בעולם, והיא למעשה היכולת לתרגם את כוח הרצון של הלוחם לכדי יכולות קרב של ממש. אמנם האקי נמצא בכל אדם אך רוב בני האדם אינם מודעים לקיומו, ועל מנת להשתמש בו תחילה הוא צריך להתעורר. ניתן לעורר האקי על ידי אימונים רבים המוכוונים לשליטה בו, או לחלופין כתוצאה מטריגר מסוים (למשל המצאות במצב מסכן חיים, פלאשבאק מזיכרון או רגשות חזקים). יש שלושה סוגי האקי. בשניים מהם כל אדם יכול לשלוט, והשלישי קיים רק אצל אנשים בעלי תכונות מסוימות, המכונים "הנבחרים". כל סוג של האקי ניתן לאמן ולהגיע איתו לדרגות חדשות, ובפיתוח של כל האקי ניתן לגלות תכונות חדשות החבויות בו.
סוגי ההאקי הם:
קנבושוקו האקי (מנטרה/תצפית) – הסוג הראשון של ההאקי, הידוע גם כהאקי תצפית. קנבושוקו הוא סוג של האקי המפתח את המודעות של המשתמש לסביבתו, דבר המתבטא בכך שיכול להרגיש בנוכחות אחרים גם אם הוא אינו רואה או שומע אותם, וכן להעריך את כוחם. הקנבושוקו מאפשר לנבא את מהלכיו של היריב במהלך קרב, ובכך מאפשרת להתחמק ממתקפות שונות כגון יריות בנשק או תקיפות חרב, וגם ממתקפות בקרב פנים אל פנים. שלב מתקדם של האקי תצפית הוא חיזוי העתיד - היכולת לצפות אירועים שיקרו בעוד מספר שניות וכך להגיב אליהם בזמן.
בוסושוקו האקי (חימוש/הקשחה) – הסוג השני של ההאקי המשתמש לרוב כהגנה לצורך התקפה. סוג זה של האקי מאפשר למשתמש ליצור שריון מגן אפקטיבי. באמצעות הבוסושוקו המשתמש יכול לצפות את גופו בשריון ואפילו חפצים דוממים, כדוגמת חרבות, כדורי אקדח וחצים. שריון זה גם חסין חלקית לפגיעות של פירות שטן, ובנוסף, בעזרת השריון ניתן לפגוע במשתמשי פירות שטן מסוג לוגיה, מה שלא ניתן לעשות בדרך כלל. שלב מתקדם של האקי חימוש, המכונה "ריואו", הוא שדרוג של יכולות השריון שההאקי יוצר כך שהוא יפגע במותקף מבפנים, מה שמאפשר לפגוע ביריבים עם עור קשיח ואף לפצח כמעט כול אובייקט.
האושוקו האקי (האקי מלכים) – הסוג השלישי והנדיר של ההאקי, שנפוץ בדרך כלל אצל אנשים בעלי תכונות של מנהיגים או מלכים. אנשים שאפתניים שיש להם את היכולת להוביל אחרים ולכבוש את המטרות שלהם. אלו גם מכונים "הנבחרים". סוג זה של האקי מאפשר ללוחם לשחרר את כוח הרצון שלו בצורה מלאה ולהשתמש בו כנגד אחרים. ברמה הבסיסית ביותר, הוא מסוגל לעלף את כל אלו שנמצאים בטווח מסוים בסביבת המשתמש ואינם בעלי כוח רצון חזק מספיק כדי להתנגד לכך. ברמות מתקדמות, לוחמים יכולים לשחרר את ההאקי מגופם ולתת לו לזרום מתוכם כך שהילה נוצרת מסביבם ומחזקת את התקפותיהם. כאשר שני משתמשי האקי מלכים נלחמים ביניהם, בדרך כלל עוצמת ההתנגשות גדולה ויוצרת נזק לסביבה בה מתרחש הקרב.
כוחות ויכולות בעולם של וואן פיס > רוקושיקי (ששת הכוחות)

אמנות לחימה מיוחדת שפותחה על ידי הממשלה, המאפשרת למשתמש להעצים את יכולותיו הפיזיות והמנטליות, ללא שימוש בהאקי או בפרי שטן. נפוצה מאוד אצל סוכני סייפר פול ומארינס בדרגות הגבוהות. שש הטכניקות הן:
גפו (הליכת ירח) – יכולת המאפשרת לקפץ באוויר על ידי בעיטה מהירה.
שיגאן (אקדח אצבע) – יכולת המאפשרת לחדד ולהקשיח את האצבע ולהשתמש בה כמו להב.
טקאי (גוף ברזל) – יכולת המקשיחה את גוף המשתמש, אך משאירה אותו במצב סטטי.
ראנקאקיו (בעיטת סערה) – יכולת המאפשרת להעצים את הבעיטות של המשתמש ומאפשרת להן לחתוך דברים.
סורו (גילוח) – יכולת המאפשרת לנוע במהירות בזק ממקום למקום.
קאמיאי (אמנות נייר) – יכולת המאפשרת לגוף המשתמש להיות גמיש וניתן לקיפול כמו נייר.
רוקו גאן (אקדח ששת המלכים) – יכולת סודית ושביעית אשר ניתן להשתמש בה רק כאשר שולטים בכל ה-6 האחרות. מאפשרת לשגר סוג של אנרגיה דרך האוויר אל האויב. רוב לוצ'י הוא היחיד שידוע שביכולתו לבצע טכניקה זו.
המדיות בזיכיון > סדרת המאנגה

העיבוד לסדרת קומיקס האנימה נכתבת ומאוירת על ידי אייצ'ירו אודה. הסדרה מתפרסמת מ-4 באוגוסט 1997 ועד היום בשבועון מאנגת השונן היפני "Weekly Shōnen Jump". פרקי הסדרה עובדו לאורך השנים לכרכים שונים אשר יצאו לאור על ידי המוציא לאור היפני "Shueisha", כאשר נכון לפברואר 2025 פורסמו ביפן 1142 צ'אפטרים ב-111 כרכים שונים.
הגרסה האנגלית של המאנגה מופקת על ידי חברת "Viz Media". נכון למרץ 2025 פורסמו 108 כרכים שונים בשפה האנגלית.
המדיות בזיכיון > סדרת האנימה

החל משנת 1999 ועד היום משודרת ביפן סדרת האנימה של וואן פיס אשר מופקת על ידי Toei Animation ומבוססת על המאנגה של וואן פיס. העלילה של האנימה עוקבת כמעט אחד לאחד אחרי העלילה של המאנגה עליה היא מבוססת, מלבד פה ושם שינויים מינוריים, וארקים מקוריים לאנימה (פילרים). נכון למרץ 2025 שודרו ביפן 1122 פרקים המשתרעים על 11 סאגות המכילות 32 ארקים מעובדים ועוד 16 ארקים מקוריים (פילרים).
בהמשך, חברת ההפקה "4Kids Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית בערוץ פוקס ב-18 בספטמבר 2004. התוכן של הגרסה האנגלית נערך באופן מקיף כאשר 143 הפרקים הראשונים בסדרה צומצמו ל-104 פרקים בגרסה האנגלית. כמו כן, מתוך הגרסה האמריקנית אשר שודרה ברשתות הטלוויזיה בארצות הברית צונזרו קטעים רבים. בשנת 2007 חברת ההפקה "Funimation Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה ללא צנזורה. ב-27 במאי 2008, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה עם דיבוב חדש באנגלית. גרסת הדיבוב של "Funimation Entertainment" שודרה בהמשך בערוץ Cartoon Network במהלך השנים 2007 - 2008.
המדיות בזיכיון > ספיישלים בטלוויזיה

לאורך השנים שודרו בטלוויזיה 13 ספיישלים במקביל לשידור סדרת האנימה אשר הרחיבו את עלילת סדרת האנימה.
| # | ספיישל | אורך | במאי | תאריך שידור בטלוויזיה היפנית |
| --- | --- | --- | --- | --- |
| 1 | One Piece TV Special: Adventure in the Ocean's Navel | 50 דקות | Yukio Kaizawa | 20 בדצמבר 2000 |
| 2 | One Piece: Open Upon the Great Sea! A Father's Huge, HUGE Dream | 46 דקות | מונהיסה סאקאי | 6 באפריל 2003 |
| 3 | One Piece: Protect! The Last Great Stage | 46 דקות | Junji Shimizu | 14 בדצמבר 2003 |
| 4 | One Piece: End Of Year Special Plan! Chief Straw Hat Luffy's Detective Story | 42 דקות | ללא קרדיט | 18 בדצמבר 2005 |
| 5 | Episode of Nami: Tears of a Navigator and the Bonds of Friends | שעה ו-46 דקות | קאצומי טוקורו | 25 באוגוסט 2012 |
| 6 | Episode of Luffy: Adventure on Hand Island | שעה ו-42 דקות | Hiroyuki Morita Mitsuru Hongo | 15 בדצמבר 2012 |
| 7 | Episode of Merry: The Tale of One More Friend | שעה ו-46 דקות | קאצומי טוקורו | 24 באוגוסט 2013 |
| 8 | Overcome Ace's Death! Luffy's Vow to his Friends | שעה ו-47 דקות | Naoyuki Itou | 30 באוגוסט 2014 |
| 9 | Episode of Sabo: The Three Brothers' Bond - The Miraculous Reunion and the Inherited Will | שעה ו-46 דקות | Gou Koga | 22 באוגוסט 2015 |
| 10 | One Piece: Adventure Of Nebulandia | שעה ו-46 דקות | Konosuke Uda | 19 בדצמבר 2015 |
| 11 | One Piece: Heart Of Gold | שעה ו-44 דקות | טציויה נגמינה | 23 ביולי 2016 |
| 12 | One Piece: Episode of East Blue: Luffy and His 4 Friends Great Adventure | שעה ו-46 דקות | Takashi Otsuka | 26 באוגוסט 2017 |
| 13 | One Piece: Episode of Skypiea | שעתיים ו-10 דקות | טציויה אנדו | 25 באוגוסט 2018 |
לאורך השנים יצאו שישה סרטי OVA במקביל לשידור סדרת האנימה אשר הרחיבו את עלילת סדרת האנימה.
|  | OVA | OVA | אורך | תאריך יציאה ביפן |
| --- | --- | --- | --- | --- |
| 1 | One Piece: Defeat the Pirate Ganzack!‎ | One Piece: Defeat the Pirate Ganzack!‎ | 29 דקות | 26 ביולי 1998 |
| 2 | One Piece: Romance Dawn Story | One Piece: Romance Dawn Story | 33 דקות | 21 בספטמבר 2008 |
| 3 | One Piece Strong World Episode 0 | One Piece Strong World Episode 0 | 18 דקות | 12 בדצמבר 2009 |
| 4 | One Piece: Glorious Island | חלק א | 5 דקות | 23 בדצמבר 2012 |
| 5 | One Piece: Glorious Island | חלק ב | 5 דקות | 30 בדצמבר 2012 |
| 6 | One Piece Film: Gold Episode 0 | One Piece Film: Gold Episode 0 | 10 דקות | 2 ביולי 2016 |